《挽灵济宫邵以正真人》
明代·柯潜

虎殿当头儤直回，寻真穿破白云堆。只传子晋朝天去，不见苏云跨鹤来。

点易窗前空皓月，步虚坛上半苍苔。鬼神长护青龙剑，时有光芒映上台。

作者简介：柯潜（1423—1473）明状元。字孟时，号竹岩，莆田城厢区灵川镇柯朱村人。生于明成祖永乐二十一年，卒于宪宗成化九年，年五十一岁。性高介，邃于文学。